Foster the People

Foster the People je americká indie popová skupina založená v Los Angeles v Kalifornii v roku 2009. Jej členmi sú Mark Foster (vokály, klávesy, klavír, syntetizátory, gitara, programovanie, perkusie), Cubbie Fink (basová gitara, sprievodný spev) a Mark Pontius (bicie, ďalšie perkusie). Hudobný štýl skupiny sa podobá na dance spolu s popom a rockom.

Po vydaní debutového albumu Torches v máji 2011 sa stal singel „Pumped Up Kicks“ crossoverovým hitom v polovici roku 2011, dosiahnutím 1. miesta v rebríčku Alternative Songs, 3. miesta v Rock Songs a 3. miesta v Billboard Hot 100. Skupina bola nominovaná na dve ceny Grammy za album Torches a singel „Pumped Up Kicks“.

História
Pozadie a tvorba

Po absolvovaní strednej školy v Clevelande sa Mark Foster, povzbudený vlastným otcom, presťahoval k jeho strýkovi do Kalifornie, kde sa začal venovať hudobnej kariére.
Mark navštevoval Hollywood a rozšíril svoje sociálne siete. Počas prvých rokov v Los Angeles bojoval s drogovou závislosťou a sám aj povedal, že mal vo svedomí úplne tmu a jeho priatelia si mysleli, že zomrel. Ale Mark sa vo svojich devätnástich rokoch rozhodol znovu žiť. 
Niekoľko pokusov o založenie kapely bolo neúspešných. Šesť rokov mu trvalo, než založil kapelu Foster the People. Mark Foster si vždy prial byť súčasťou nejakej kapely a teraz sa mu to aj podarilo. 
Foster the People  sa zrodila spolu s bubeníkom Markom Pontiusom, ktorý opustil svoju skupinu. Mark Pontius bol dojatý z počtu a rozmanitosti piesní, ktoré napísal Mark Foster. Skupina sa rozrástla o nového člena Cubbieho Finka, ktorý prišiel o prácu v spoločnosti venujúcej sa televíznej produkcii. Mark Foster pôvodne volal kapelu Foster & the People, ale ľudia to prepočuli a tak ich začali volať Foster the People.

Prvý hit Pumped up kicks a nahrávacia zmluva
Onedlho po tom, čo bola skupina založená, nahral Mark Foster pieseň s názvom Pumped up kicks, ktorá sa stala revolučnou. Po tom, čo Foster zverejnil pieseň na jeho internetových stránkach voľne k stiahnutiu (na začiatku roka 2010), rýchlo sa šírila a prilákala veľkú pozornosť. Umelec a manažér Brent Kredel kontaktoval Foster the People a tí s ním podpísali zmluvu.

Prvé turné

Neskúsení Foster the People chceli v októbri 2010 rezervovať niekoľko festivalov. To však bola ťažká úloha, pretože promotér váhal a pozvať skupinu, ktorá nemá žiadne skúsenosti, by bolo veľké riziko. A preto Foster the People poslali e-mail ľuďom, ktorým sa pieseň Pumped up kicks páčila, s pozvánkou na tento festival. Bol ním Coachella Valley Music and Arts Festival.


Diskografia
Štúdiové albumy
 Torches (2011)
 Supermodel (2014)
Sacred Hearts Club (2017)

EP
 Foster the People (2011)

Single
 Houdini 
 Helena Beat 
 Pumped Up Kicks 
 I would do anything for you
 Call it what you want 
 Waste 
 Warrant 
 Love 
 Miss you 
 Don´t stop 

Bonusy
 Ruby 
 Broken Jaw
 Chin Music for unsuspenting hero

Ocenenia
 Rok  Cena  Práca  Nominácia  Výsledok2011MTV Video Music Awards Foster the People Best New Artist  „Pumped Up Kicks“ Best Rock Video  Q Awards Foster the People Best New Act  „Pumped Up Kicks“ Best Track SharkOne Awards Foster the PeopleNew Artist of the YearWEQX Award „Pumped Up Kicks“Song of the Year201254th Grammy Awards „Pumped Up Kicks“ Best Pop Duo/Group Performance  Torches Best Alternative Album 2012 BRIT Awards Foster the People International Breakthrough Act NME Awards Foster the People Best New Band  „Pumped Up Kicks“ Dancefloor Anthem mtvU Woodie Awards Foster the People Woodie of the Year Billboard Music Awards Foster the People Top New Artist Prebieha Foster The People Top Rock Artist Prebieha Torches Top Rock Album Prebieha Foster The People Top Alternative Artist Prebieha

 Referencie 

 Iné projekty 

 Externé odkazy 
 oficiálna stránka 

 Zdroj 

Kategória:Hudobné skupiny z 2009
Kategória:Indierockové hudobné skupiny
Kategória:Indiepopové hudobné skupiny
Kategória:Rockové hudobné skupiny USA
Kategória:Interpreti Columbia Records